《罗浮仙籍为潘子仙题》
明代·李之世

恰有真仙骨，常参四百君。拾得丹灶药，私窥玉笈文。

松影摇山月，天风吹海云。弄笛铁桥畔，羽衣凌紫氛。

作者简介：李之世，字长度，号鹤汀。新会东亭人。以麟子。明神宗万历三十四年（一六〇六）举人。晚年始就琼山教谕，迁池州府推官。未几移疾罢归。著作极多，有《圭山副藏》、《剩山水房漫稿》、及《北游》、《南归》、《雪航》、《家园》、《泡庵》、《朱崖》、《息庵》、《水竹洞》、《不住庵》诸集。